**Pomaci u ostvarenju novog Hrvatskog prirodoslovnog muzeja (Ususret Muzeju)**

Iva Mihoci

Dragan Bukovec

Tatjana Vlahović

Hrvatski prirodoslovni muzej

Hrvatski prirodoslovni muzej krije potencijal jedne od središnjih ustanova u kulturi grada Zagreba i Republike Hrvatske te glavnih turističkih destinacija grada Zagreba. Kako bi se to postiglo, u trenutno neadekvatno uređenom prostoru muzeja potrebna je reorganizacija, adaptacija i suvremeno osmišljen postav.

Sukladno tomu, već je izrađena Stručna koncepcija stalnog postava, recenzije koncepcije, održana prezentacija pred Hrvatskim muzejskim vijećem Ministarstva kulture i izrađeno Idejno rješenje rekonstrukcije zgrade i stalnog postava HPM-a od strane Radionice arhitekture. Uz dosad napravljeno, a pri čemu je Gradski ured za obrazovanje, kulturu i sport u potpunosti financirao Arhitektonsko rješenje recentno je nužno pristupiti izradi cjelokupne projektne dokumentacije i projektnog nadzora za rekonstrukciju zgrade HPM-a sa stalnim postavom, a prema prihvaćenom Arhitektonskom rješenju. Projektna dokumentacija za rekonstrukciju zgradu sa ciljem postavljanja suvremenog stalnog postava, a koji bi zadovoljio najviše stručne i muzeološke standarde obuhvaća: 1. Glavni projekt s elaboratima i dokumentacijom potrebnom za ishođenje građevinske dozvole, 2. Geotehnička istraživanja, 3. Konačan troškovnik radova, 4. Izvedbeni projekt s nacrtima, 5. Projekt stalnog postava, 6. Projektantski nadzor.

Slijedom navedenog, HPM će sa novim stalnim postavom u rekonstruiranom prostoru snažno pozitivno utjecati na revitalizaciju Gornjeg grada i grada Zagreba te republike u cijelosti, a u smislu osnaživanja kulturne i znanstvene scene u ovom djelu Europe.